Държавен вестник, бр. 78, 2012 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  78
(4) Всички плащания от страна на бенефи­
циентите към доставчици на продукти и/или 
услуги в процеса на изпълнение на одобрения 
проект се извършват по банков път.
Чл. 9. Кандидатът не се подпомага по реда 
на тази наредба в случай, че за същия проект 
е одобрен за подпомагане и/или е получил 
безвъзмездна финансова помощ от национал­
ния бюджет и/или от друга/и програма/и на 
Европейския съюз.
Раздел III
Изисквания към кандидатите
Чл. 10. (1) За безвъзмездна финансова 
помощ могат да кандидатстват: 
1. юридически лица или еднолични търго­
вци (ЕТ), регистрирани по Търговския закон 
или Закона за кооперациите; 
2. юридически лица, регистрирани по Зако­
на за юридическите лица с нестопанска цел, 
признати браншови организации в областта 
на рибарството и/или признати организации 
на производителите на риба и други водни 
организми в сектор „Рибарство“;
3. научни и технически организации  като 
партньори на кандидатите по т. 1 и 2; парт­
ниращите организации могат да бъдат както 
български, така и чуждестранни лица, като 
чуждестранните лица представят документ за 
правосубектност съгласно националното им 
законодателство; в случаите, когато ориги­
налният документ е изготвен на чужд език, 
той трябва да бъде придружен с превод на 
български език, извършен в съответствие с 
Правилника за легализациите, заверките и 
преводите на документи и други книжа (обн., 
ДВ, бр. 73 от 1958 г.; изм., бр. 10 от 1964 г., 
бр. 77 от 1976 г., бр. 96 от 1982 г., бр. 77 от 
1983 г. и бр. 103 от 1990 г.) и Конвенцията за 
премахване на изискването за легализация на 
чуждестранни публични актове, съставена в 
Хага на 5 октомври 1961 г.  (Ратифицирана 
със закон, приет от XXXVIII Народно събра­
ние на 25 май 2000 г. – ДВ, бр. 47 от 2000 г. 
В сила от 30 април 2001 г.) (ДВ, бр. 45 от 11 
май 2001 г.).
(2) Кандидатите по ал. 1, т. 1 и 2 трябва 
да отговарят на следните изисквания: 
1. да изпълняват пилотните проекти в 
партньорство с научни и/или технически 
организации; 
2. за кандидатите по т. 1 да са регистрирани 
като лица, които развъждат и отглеждат риба 
и други водни организми, или да притежават 
разрешително за извършване на стопански ри­
болов съгласно приложимото законодателство;
(3) Кандидатите по ал. 1 се подпомагат, 
при условие че: 
1. не са обявени в несъстоятелност или не 
са в открито производство по несъстоятелност; 
2. не са в производство по ликвидация, с 
изключение на ЕТ;
3. нямат изискуеми публични задължения 
към държавата;
4. едноличните търговци (ЕТ) и членовете 
на управителните органи на юридическите 
лица да не са осъждани с влязла в сила при­
съда за престъпления против собствеността, 
стопанството, освен ако не са реабилитирани, 
и не са лишавани от правото да упражняват 
търговска дейност или да заемат ръководна, 
отчетна или материалноотговорна длъжност;
5. да са вписани в търговския регистър към 
Агенцията по вписванията, с изключение на 
кандидатите по ал. 1, т. 2;
6. да не са вписани в централната база 
данни  за отстраняванията съгласно Регламент 
на Комисията (ЕO, Евратом) № 1302/2008 от 
17 декември 2008 г. относно централната база 
данни за отстраняванията (ОВ, 20.12.2008, 
L 344).
Чл. 11. (1) Не се предоставя безвъзмездна 
финансова помощ в случай, че кандидатът 
или негов законен представител са нарушили 
изискванията на Регламент (ЕО, Евратом) 
№ 1605/2002 на Съвета от 25 юни 2002 г. от­
носно финансовия регламент, приложим към 
общия бюджет на Европейските общности 
(ОВ, L 248, 16.09.2002 г.).
(2) Не са допустими за подпомагане кан­
дидати, които попадат в случаите по чл. 21 
или 22 от Закона за предотвратяване и уста­
новяване на конфликт на интереси.
(3) Липсата на обстоятелствата по ал. 1 и 
2 се доказва от кандидата:
1. с декларация към момента на канди­
датстване;
2. с официални документи, издадени от съ­
ответните компетентни органи, за обстоятел­
ствата, за които такива документи се издават, 
и с декларация за всички останали обстоя­
телства, включително и за обстоятелствата 
по чл. 23 от Закона за търговския регистър, в 
срок 15 работни дни от датата на получаване 
на уведомително писмо от Изпълнителната 
агенция по рибарство и аквакултури (ИАРА) 
за представянето им.
(4) Не се предоставя безвъзмездна финан­
сова помощ от ЕФР на кандидати, които:
1. се намират в процедура по възстановя­
ване на отпусната безвъзмездна финансова 
помощ по предходен проект;
2. са представили документи с невярно 
съдържание, неистински или подправени 
документи при осигуряване на информация, 
поискана от ИАРА и Държавен фонд „Земе­
делие“ – Разплащателна агенция (ДФЗ – РА), 
или не предоставят тази информация.